Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
28 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 3.82 จุด (0.23%) ปิดภาคเช้าที่ 1,638.09 จุด ด้วยมูลค่าการซื้อขาย 15,232.41 ล้านบาท
Most Positive Impact: SCC (+0.71 จุด), AOT (+0.7 จุด), PTT (+0.7 จุด)
Most Negative Impact: KBANK (-0.7 จุด), TRUE (-0.65 จุด), BBL (-0.37 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นเล็กน้อยสอดคล้องกับตลาดหุ้นส่วนใหญ่ในภูมิภาคที่ปรับตัวเพิ่มขึ้น เช่น ไต้หวัน(+1.14%) ญี่ปุ่น(+1.06%) จีน(+0.82%) อินเดีย(+0.63%) เป็นต้น สำหรับ SET Index กลุ่มที่ปรับตัวเพิ่มขึ้นวันนี้ได้แก่ กลุ่มพลังงาน(+1.54 จุด) วัสดุก่อสร้าง(+0.85 จุด) ขนส่ง(+0.83 จุด) และกลุ่มปิโตรฯ(+0.48 จุด) ส่วนกลุ่มที่ถ่วงดัชนีคือ กลุ่มธนาคาร (-1.13 จุด)
หุ้นกลุ่มท่องเที่ยวได้ปรับขึ้นต่อเนื่องจากเมื่อวานไล่ตั้งแต่กลุ่มโรงแรม(ERW, CENTEL, MINT) รวมถึงกลุ่มสายการบิน (AAV) เนื่องจากการเข้าสู่ไฮซีซั่นของการท่องเที่ยว หากมองไปยังกิจกรรมอื่นๆช่วงปลายปี ก็จะมีงานจัดแสดงรถยนต์ Motor Expo 2018 ซึ่งจะมีการจัดโปรโมชั่นกระตุ้นยอดขาย มองว่ากลุ่มที่ได้ประโยชน์จากงานนี้ได้แก่กลุ่มประกันภัยรถยนต์ เช่น BKI รวมถึง TISCO ที่ให้สินเชื่อรถยนต์รวมถึงเป็นนายหน้าประกันภัย นอกจากนี้โปรโมชั่นส่งท้ายปีตามห้างสรรพสินค้าจะกระตุ้นการใช้จ่ายผ่านบัตรเครดิตซึ่งตรงนี้จะเป็น sentiment บวกต่อหุ้นบัตรเครดิตอย่างเช่น KTC
วันนี้ฝั่งสหรัฐจะมีรายงานดัชนี GDP ไตรมาส3 โดยตลาดคาดการณ์ที่ 3.6% QoQ ตามมาด้วยสินค้าคงคลังน้ำมันดิบที่ตลาดคาดว่าจะลดลง 6 แสนบาร์เรล และตัวเลขดุลการค้าซึ่งคาดการณ์ขาดดุลประมาณ 7.6 หมื่นล้านเหรียญ ต่อมาวันพฤหัสจะมีการรายงาน Core PCE ประจำเดือน ต.ค. ของสหรัฐ โดยตลาดคาดไว้ที่ 2.0% YoY ส่วนวันศุกร์จีนจะมีการรายงาน PMI ภาคการผลิตของจีนประจำเดือน พ.ย. ซึ่งน่าจะออกมาที่ 50.6 สุดท้ายติดตามรายงานการประชุม FOMC
หุ้นแนะนำ CPF PTG SAWAD